Johor Darul Ta'zim II FC

**Johor Darul Ta'zim II FC** ialah sebuah kelab bola sepak profesional di Malaysia yang kini beraksi dalam Piala MFL, selepas Liga Premier Malaysia dimansuhkan. Kelab ini berfungsi sebagai kelab pemangkin kepada pasukan utama Johor Darul Ta'zim FC yang bersaing di Liga Super Malaysia. Sebahagian besar pemain dalam pasukan ini terdiri daripada mereka yang berusia bawah 23 tahun. 

Sebelum musim 2013, pasukan ini dikenali sebagai **Johor FA**, dengan sejarah penyertaan dalam Liga Malaysia yang bermula sejak 1991.

## Sejarah
Persatuan Bolasepak Negeri Johor (PBNJ) ialah persatuan bola sepak yang mewakili negeri Johor dalam Liga Malaysia. Pada musim 2010, pasukan ini beraksi dalam Liga Super Malaysia di bawah bimbingan jurulatih Nasir Yusof sebelum beliau digantikan oleh Edres Selamat, seorang bekas pemain Johor.

Pasukan Johor, yang dikenali dengan gelaran **Jengking**, telah memenangi Piala Malaysia sebanyak dua kali pada tahun 1985 dan 1991. Johor turut menjuarai Liga Malaysia pada musim 1991 dan memenangi Piala FA pada tahun 1998.

Pada musim 2006/07, pasukan Johor dikenali sebagai **Johor PBT Pasir Gudang** atau **Johor Pasir Gudang** selepas bekerjasama dengan penaja. Nama pasukan ini kemudian ditukar semula kepada **Johor** pada tahun 2009. Bermula musim 2014, pasukan ini dikenali sebagai **Johor Darul Ta'zim II FC** dan menyertai Liga Premier Malaysia. Johor Darul Ta'zim II turut layak ke Piala Malaysia pada 2014 dan 2015 tetapi tidak berjaya melangkah ke peringkat seterusnya dalam kedua-dua edisi.

## Perubahan nama
Pasukan bola sepak ini telah melalui beberapa perubahan nama sepanjang sejarahnya, seperti berikut:  

* **1955–2006**: Persatuan Bola Sepak Johor (Johor FA)  
* **2006–2007**: Johor Pihak Berkuasa Tempatan Pasir Gudang (Johor PBT Pasir Gudang)  
* **2007–2013**: Persatuan Bola Sepak Johor (Johor FA)  
* **2014–kini**: Kelab Bola Sepak Johor Darul Ta'zim II (JDT II)

## Logo pasukan

Fail:Johor DT.gif| Johor FA 1955–2012
Fail:Johorfalencana.png|   Johor FA 2013
Fail:LogoJDT2014.PNG|   JDT II 2014–kini


## Penaja pasukan
**Penaja Utama**
*  Forest City

**Penaja Jersi**
* Nike

**Penaja Rasmi**
* Tropicana Corporation
* Iskandar Malaysia
* Berjaya Group
* Drive M7
* Grand Paragon Hotel
* KFC
* Pizza Hut
* UDA Holdings
* AL-Ikhsan
* Sharp Corporation 
* 100plus
* Johor Corporation

## Stadium
### Stadium Pasir Gudang

Bermula musim 2014, kelab ini beraksi menggunakan stadium ini sebagai gelanggang utama untuk perlawanan liga Malaysia. Stadium Pasir Gudang merupakan stadium yang digunakan bagi kegiatan bola sepak. Stadium Pasir Gudang terletak di Pasir Gudang, Johor, Malaysia. Stadium Pasir Gudang ini memiliki keupayaan kapasiti 15,000 penonton.

### Stadium Tan Sri Dato' Haji Hassan Yunos

Stadium Tan Sri Dato Haji Hassan Yunos, atau juga dikenali sebagai Stadium Larkin, ialah sebuah stadium pelbagai guna yang terletak di Larkin, Johor Bahru, Malaysia. Stadium ini dibina pada tahun 1964 dengan kapasiti asal 15,000 penonton sebelum diubah suai pada tahun 1991, meningkatkan kapasiti kepada 30,000 penonton. Ia dinamakan sempena bekas Menteri Besar Johor, Tan Sri Dato' Hj. Hassan Yunos.

Stadium ini memiliki kapasiti keseluruhan 30,000 penonton dengan 8,000 tempat duduk berbumbung.

Sejak penjenamaan semula Johor Darul Ta'zim FC di bawah pengurusan Tunku Ismail Ibrahim, stadium ini menyaksikan peningkatan kehadiran penyokong pada setiap perlawanan. Kumpulan penyokong yang dikenali sebagai **Boys Of Straits (B.O.S.)** memainkan peranan dalam memperkenalkan elemen budaya Ultras dalam sokongan terhadap pasukan Johor Darul Takzim FC. Bermula musim 2020, stadium ini digunakan sebagai gelanggang rasmi untuk **JDT II** bagi perlawanan Piala MFL.

## Pencapaian
### Domestik

### Antarabangsa

## Pemain
### Skuad utama

## Pegawai kejurulatihan pasukan
### Organisasi Pasukan

### Sejarah Jurulatih
*Ketua jurulatih pada tahun (2014–kini)*

## Persatuan yang menyelia
* Persatuan Bolasepak Negeri Johor (PBNJ)

## Kelab gabungan
*  Johor Darul Ta'zim FC
*  Johor Darul Ta'zim III FC
*  Johor Darul Ta'zim IV FC

## Rujukan

## Pautan
*  
*